Lev Landau
Levas Landau (rus. Лев Давидович Ландау; 1908 m. sausio 22 d. – 1968 m. balandžio 1 d.) – TSRS fizikas teoretikas, vienas iš kvantinės teorijos kūrėjų. 1962 m. jis buvo apdovanotas Nobelio fizikos premija už supertakumo teoriją. Žydų kilmės, neslėpė antitarybinių pažiūrų, pasižymėjo geru humoro jausmu. Mokslinių tyrimų svarbiausios sritys: žemųjų temperatūrų fizika, kvantinė mechanika, kietojo kūno fizika, kvantinė lauko teorija, kvantinė elektrodinamika, elementariųjų dalelių, plazmos fizika.